Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2010 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2010/007 AT/Steiermark και Niederösterreich από την Αυστρία) /* COM/2011/0340 τελικό */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω ενός μηχανισμού ευελιξίας, μέχρι το μέγιστο ετήσιο ποσό των 500 εκατομμυρίων ευρώ, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες που ισχύουν για τις συνεισφορές από το ΕΤΠ ορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 09 Μαρτίου 2010, η Αυστρία υπέβαλε την αίτηση EGF/2010/007 AT/Steiermark και Niederösterreich για χρηματοδοτική συμβολή από το ΕΤΠ, κατόπιν απολύσεων σε 54 επιχειρήσεις που λειτουργούν στις περιφέρειες NUTS II NACE Ανάθ. 2 Κλάδος 24 («Παραγωγή βασικών μετάλλων»)[3] Steiermark (Στυρία, AT22) και Niederösterreich (Κάτω Αυστρία, AT12) στην Αυστρία. Ύστερα από επισταμένη εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι ικανοποιούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2010/007 Κράτος μέλος || Αυστρία Άρθρο 2 || (β) Εμπλεκόμενες επιχειρήσεις || 54 Περιφέρειες NUTS II || Steiermark (AT22) Niederösterreich(AT12) NACE αναθ. 2, κλάδος || 24.(«Παραγωγή βασικών μετάλλων») Περίοδος αναφοράς || 1.4.2009 – 31.12.2009 Ημερομηνία έναρξης παροχής των εξατομικευμένων υπηρεσιών || 1.4.2009 Χρόνος έναρξης εφαρμογής || 9.3.2010 Απολύσεις στη διάρκεια της περιόδου αναφοράς || 1 180 Απολυμένοι εργαζόμενοι για τους οποίους ζητείται ενίσχυση || 356 Δαπάνες για τις εξατομικευμένες υπηρεσίες (σε ευρώ) || 12 266 158 Δαπάνες για τη χρήση του ΕΤΠ[4] (σε ευρώ) || 479 855 Δαπάνες για τη χρήση του ΕΤΠ (%) || 3,8 Συνολικός προϋπολογισμός (σε ευρώ) || 12 746 013 Συνεισφορά του ΕΤΠ (65 %) σε ευρώ || 8 284 908 1. Η αίτηση υποβλήθηκε στην Επιτροπή στις 9 Μαρτίου 2010 και συμπληρώθηκε με πρόσθετα στοιχεία έως τις 22 Φεβρουαρίου 2011. 2. Η αίτηση ικανοποιεί τους όρους κινητοποίησης του ΕΤΠ, όπως αυτοί ορίζονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που αναφέρεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για να αποδείξει τη σύνδεση μεταξύ των απολύσεων και της παγκόσμιας χρηματοπιστωτικής και οικονομικής κρίσης, η Αυστρία προβάλλει το επιχείρημα ότι η συνολική πτώση στην παραγωγή για μέταλλα ως αποτέλεσμα της κρίσης είχε ιδιαίτερα βαρύ αντίκτυπο στις εξαγωγές μετάλλου της Αυστρίας (σιδηρούχο και μη σιδηρούχο) και κατά συνέπεια και στην παραγωγή και την απασχόληση στον κλάδο του μετάλλου της χώρας. Σύμφωνα με τα αριθμητικά στοιχεία της Eurostat και της Statistik Austria που αναφέρονται στην αίτηση, σχεδόν το 80 % της αυστριακής παραγωγής μετάλλου εξάγεται και το μέταλλο καλύπτει σχεδόν το 9 % συνόλου των εξαγωγών της Αυστρίας, ποσοστό υψηλότερο από τον μέσο όρο της ΕΕ-27 (6,1 %). 4. Πριν από την κρίση, ο αυστριακός κλάδος μετάλλου ήταν δυναμικός, επιτυγχάνοντας σαφές εμπορικό πλεόνασμα χάρη σε έντονες εξαγωγικές δραστηριότητες ιδιαίτερα στον όμιλο προϊόντων σιδήρου και χάλυβα (σιδηρούχα μέταλλα). Αυτό είχε βοηθήσει στην επιτυχή αντιστάθμιση των σχετιζόμενων με την παγκοσμιοποίηση δυνάμεων, όπως οι αυξημένες εισαγωγές μετάλλων από τρίτες χώρες. Η προηγούμενη ανάπτυξη του κλάδου σταμάτησε απότομα το τέταρτο τρίμηνο του 2008, καταλήγοντας σε πτώση 38,6 % στις εξαγωγές μετάλλου κατά την περίοδο Ιανουαρίου - Ιουλίου 2009 σε σύγκριση με το προηγούμενο έτος. Η πτώση στις εξαγωγικές δραστηριότητες ήταν λιγότερο έντονη για άλλα προϊόντα της Αυστρίας (-24 % για το συνολικό όγκο των εξαγωγών). Αναφερόμενη στους πίνακες εισροών-εκροών, η Αυστρία τονίζει επίσης τον υψηλό βαθμό αλληλεξάρτησης μεταξύ επιχειρήσεων στον κλάδο του μετάλλου και με ορισμένες από τις βιομηχανίες που επλήγησαν περισσότερο από την κρίση, όπως η κατασκευαστική, η μηχανολογική και η αυτοκινητοβιομηχανία. 5. Ένα έγγραφο εργασίας των υπηρεσιών της Ευρωπαϊκής Επιτροπής που εκδόθηκε τον Απρίλιο 2009 και τον Οκτώβριο 2009[5] ανέφερε ότι η κρίση έπληξε έντονα όλες τις μεγαλύτερες χαλυβοπαραγωγούς χώρες της ΕΕ. Κατά τη διάρκεια του έτους μέχρι το πρώτο τρίμηνο του 2009, η παραγωγή ακατέργαστου χάλυβα στην ΕΕ-27 παρουσίασε πτώση κατά 43,8 %, σε σύγκριση με τη μείωση της παγκόσμιας παραγωγής χάλυβα κατά 22,8 % στη διάρκεια της ίδιας περιόδου. Πολλές ευρωπαϊκές εταιρείες παραγωγής χάλυβα μείωσαν τον αριθμό ημερών παραγωγής ή αδρανοποίησαν την παραγωγική ικανότητα και ανακοινώθηκαν σχεδόν 32 800 απολύσεις από τους σημαντικότερους ομίλους χαλυβουργίας, σύμφωνα με αριθμητικά στοιχεία της EUROFER, ευρωπαϊκής συνομοσπονδίας βιομηχανιών σιδήρου και χάλυβα. Όλα αυτά αποδεικνύουν τον σοβαρό δυσμενή αντίκτυπο της κρίσης επί του ευρωπαϊκού κλάδου μετάλλου. Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο β) 6. Η Αυστρία υπέβαλε την αίτηση αυτή δυνάμει των κριτηρίων παρέμβασης που προβλέπονται στο άρθρο 2 στοιχείο β) του κανονισμού (ΕΚ) αριθ. 1927/2006, σύμφωνα με τα οποία απαιτούνται τουλάχιστον 500 απολύσεις εντός εννέα μηνών, σε επιχειρήσεις που δραστηριοποιούνται στον ίδιο κλάδο NACE Ανάθ. 2 σε μία περιφέρεια ή σε δύο συνορεύουσες περιφέρειες σε επίπεδο NUTS II σε ένα κράτος μέλος. 7. Η αίτηση αναφέρει 1180 απολύσεις σε 54 επιχειρήσεις που κατατάσσονται στον κλάδο 24 της NACE ανάθ. 2 («παραγωγή βασικών μετάλλων») στις συνορεύουσες περιφέρειες NUTS II Steiermark (AT22) και Niederösterreich (AT12) κατά τη διάρκεια της εννεάμηνης περιόδου αναφοράς από την 1η Απριλίου 2009 έως την 1η Δεκεμβρίου 2009. Όλες αυτές οι απολύσεις υπολογίστηκαν σύμφωνα με το άρθρο 2 δεύτερο εδάφιο δεύτερη περίπτωση του κανονισμού (ΕΚ) αριθ. 1927/2006. Εξήγηση της απρόβλεπτης φύσης των εν λόγω απολύσεων 8. Οι αυστριακές αρχές προβάλλουν το επιχείρημα ότι η παγκόσμια κρίση με τον αντίκτυπο της στον κλάδο του βασικού μετάλλου δεν μπορούσε να προβλεφθεί, αναφέροντας ριζικές προς τα κάτω αναθεωρήσεις των προβλέψεων σχετικά με την πραγματική ανάπτυξη του ΑΕγχΠ που πραγματοποιήθηκαν από διεθνείς και εθνικούς φορείς, από τα τέλη του 2007, όπως η Ευρωπαϊκή Επιτροπή, ο ΟΟΣΑ και τα αυστριακά ιδρύματα οικονομικών ερευνών WIFO (Österreichisches Institut für Wirtschaftsforschung) και IHS (Institut für höhere Studien). Έχοντας προβλέψει κατά το φθινόπωρο του 2008 μια ελαφρά ανάπτυξη 0,9 % και 1,2 %, τα δύο εθνικά ιδρύματα χρειάστηκε να διορθώσουν τις προβλέψεις τους για το 2009 προς τα κάτω σε -3,4 % και -3,8 % το Σεπτέμβριο του 2009. Αν και ο κλάδος του μετάλλου υπόκειται γενικά σε κυκλικές διακυμάνσεις, η ταχύτητα και η ένταση της πτώσης που προκλήθηκε από την κρίση δεν ήταν προβλέψιμη και αποτέλεσε έκπληξη για τον κλάδο. 9. Τα αποτελέσματα της έρευνας του WIFO επίσης αναφέρουν απότομες πτώσεις της εμπιστοσύνης μεταξύ των επιχειρήσεων μετάλλου της Στυρίας και της Κάτω Αυστρίας κατά τους πρώτους μήνες του 2009: σε σύγκριση με ένα μέσο όρο 21 % κατά τα προηγούμενα έτη μέχρι το 2008, ένα υψηλό ποσοστό 83 % των επιχειρήσεων που ερωτήθηκαν χαρακτήρισαν τον όγκο των παραγγελιών εξαγωγής τους ως μη επαρκή μέχρι τον Ιούλιο του 2009. Προσδιορισμός των επιχειρήσεων που προβαίνουν σε απολύσεις και των εργαζομένων που δικαιούνται βοήθεια 10. Η αίτηση αναφέρει ένα σύνολο 1 180 απολύσεων σε 54 επιχειρήσεις κατά τη διάρκεια της εννεάμηνης περιόδου αναφοράς κατά τη διάρκεια της οποίας 356 εργαζόμενοι (30,2 %) θεωρούνται ότι δικαιούνται βοήθειας. Οι εν λόγω 356 εργαζόμενοι είναι εγγεγραμένοι στο ίδρυμα χάλυβα Voest-Alpine («Voest-Alpine-Stahlstiftung»), ένα ίδρυμα εργαζομένων επιχείρησης («Unternehmensstiftung») όπως ορίζεται στην ομοσπονδιακή οδηγία AMF/18-2010[6]. Από τους υπόλοιπους εργαζομένους οι οποίοι δεν είναι εγγεγραμένοι στο ίδρυμα, περίπου 76,2 % έχουν βρει νέα θέση εργασίας, περί το 17,8 % συμμετέχουν σε μέτρα κατάρτισης AMS εκτός του ιδρύματος και περίπου 6 % συνταξιοδοτήθηκαν ή σχεδιάζουν να συνταξιοδοτηθούν. Επιχειρήσεις και αριθμός απολυμένων Alufix-Folienverarbeitungsgesellschaft m.b.H. || 6 || Icon Anlagenbau GmbH || 3 Augusta Metalltechnik GmbH || 11 || IPA Produktions- & Vertriebsgesellschaft m.b.H. || 9 Becker & Co Ges.m.b.H. & Co KG || 1 || Isoplus Fernwärmetechnik Gesellschaft m.b.H. || 32 Benda-Lutz Werke GmbH || 11 || Johann Nemetz & Co Gesellschaft m.b.H. || 13 Biedermann || 1 || Karl Fink Ges.m.b.H. || 30 Böhler Bleche GmbH & Co KG || 47 || Kunstguss Wagner Gesellschaft m.b.H. || 1 Böhler Edelstahl GmbH & Co KG || 37 || Martin Miller GmbH || 9 Böhler Schweisstechnik Austria || 10 || Metallguss Katz GmbH || 3 Böhler-Uddeholm Precision Strip GmbH & Co KG || 133 || Neuman Aluminium Strangpresswerk GmbH || 99 Böhler-Ybbstal Profil GmbH || 45 || O. St. Feinguss- Gesellschaft m.b.H. || 12 Breitenfeld Edelstahl AG Stahlwerk und Schmiede || 32 || Schlieper Gesellschaft m.b.H. || 20 Buntmetall Amstetten Gesellschaft m.b.H. || 10 || Schoeller-Bleckmann Edelstahlrohr GmbH || 24 Dynacast Österreich Gesellschaft m.b.H. || 14 || Sonderstahlwerk Breitenfeld GmbH || 1 EGM-Industrieguss GmbH || 5 || Stahl Judenburg Gesellschaft m.b.H. || 16 ELSA Edelmetall-Legier-und Scheideanstalt Gesellschaft m.b.H. || 1 || Stahl- und Walzwerk Marienhuette Ges. m.b.H. || 5 Enzesfeld-Caro Metallwerke Aktiengesellschaft || 21 || Teich Aktiengesellschaft· || 10 FM Flanschenwerk Ges.m.b.H. || 3 || Ternitz Druckguss Gesellschaft m.b.H. || 1 Franz Steininger Gesellschaft m.b.H. || 4 || TIP Formenbau GmbH || 3 Georg Fischer Eisenguss GmbH || 6 || VAEE Eisenbahnsysteme GmbH || 11 Georg Fischer Fittings GmbH || 15 || Voestalpine Austria Draht GmbH || 29 Georg Fischer GmbH & Co KG || 4 || Voestalpine Giesserei Traisen GmbH || 32 Georg Fischer Kokillenguss GmbH || 59 || Voestalpine Krems GmbH || 56 Georg Fischer Moessner GmbH Nfg & Co KG || 10 || Voestalpine Schienen GmbH || 2 GF Druckguss GmbH || 14 || Voestalpine Stahl Donawitz GmbH & Co KG || 14 GLS Tanks International GmbH || 28 || Voestalpine Tubulars GmbH & Co KG || 166 G-MAG Europe GmbH || 12 || Welser Profile AG || 14 Hammerschied Ernstbrunner Eisengiesserei GmbH & Co KG || 4 || Wuppermann Austria Gesellschaft m.b.H || 21 Συνολικός αριθμός επιχειρήσεων: 54 || Συνολικός αριθμός απολύσεων: 1 180 || 11. Η κατανομή των 356 εργαζομένων που δικαιούνται βοήθειας έχει ως εξής: Κατηγορία || Αριθμός || Ποσοστό Ανδρες || 343 || 96,3 Γυναίκες || 13 || 3,7 Πολίτες της ΕΕ || 354 || 99,4 Μη πολίτες της ΕΕ || 2 || 0,6 Ηλικίας 15-24 ετών || 96 || 27,0 Ηλικίας 25-54 ετών || 246 || 69,1 Ηλικίας 55-64 ετών || 14 || 3,9 Άνω των 64 ετών || 0 || 0,0 12. Στις ανωτέρω κατηγορίες υπάρχουν 11 εργαζόμενοι (3,1 %) με μακροχρόνιο πρόβλημα υγείας ή με αναπηρία. 13. Όσον αφορά τις επαγγελματικές κατηγορίες, η κατανομή έχει ως εξής: Κατηγορία || Αριθμός || Ποσοστό Διευθυντικά στελέχη || 2 || 0,6 Τεχνικοί || 31 || 8,7 Εργαζόμενοι με καθήκοντα υπαλλήλου γραφείου || 22 || 6,2 Βιοτέχνες και εργαζόμενοι σε βιοτεχνικά επαγγέλματα || 75 || 21,1 Χειριστές εγκαταστάσεων και μηχανών και εργάτες συναρμολόγησης || 42 || 11,8 Στοιχειώδη επαγγέλματα || 184 || 51,7 14. Σύμφωνα με το άρθρο 7 του κανονισμού (ΕΚ) αριθ. 1927/2006, η Αυστρία επιβεβαίωσε ότι εφαρμόστηκε η πολιτική της ισότητας μεταξύ γυναικών και ανδρών, καθώς και η αρχή της μη διάκρισης, και ότι θα εξακολουθήσουν να εφαρμόζονται, κατά τα διάφορα στάδια της εφαρμογής του ΕΤΠ και, ιδίως, όσον αφορά την πρόσβαση σε αυτό. Περιγραφή της θιγόμενης περιοχής και των αρχών και ενδιαφερόμενων παραγόντων της 15. Οι περιοχές τις οποίες αφορούν οι απολύσεις είναι το Land Steiermark (AT22) και το Land Niederösterreich (AT12), δύο από τις εννέα ομόσπονδες επαρχίες της Αυστρίας. Αμφότερες οι επαρχίες ανήκουν στις βιομηχανικές περιφέρειες της Αυστρίας, μαζί με τις Oberösterreich και Vorarlberg. Η Niederösterreich είναι η μεγαλύτερη ομόσπονδη επαρχία της Αυστρίας, που περιβάλλει τη Βιέννη, την πρωτεύουσα της Αυστρίας, η οποία έχει και η ίδια καθεστώς επαρχίας. Έχει κοινά σύνορα με την Τσεχική Δημοκρατία και τη Σλοβακία και η επαρχιακή της πρωτεύουσα είναι το Sankt Pölten. Το Steiermark έχει κοινά σύνορα με την Σλοβενία και η επαρχιακή του πρωτεύουσα είναι το Graz, δεύτερη σε μέγεθος πόλη της Αυστρίας μετά τη Βιέννη. 16. Οι αυστριακές αρχές εξήγησαν ότι αμφότερες οι επαρχίες συνεχίζουν να πάσχουν από διαρθρωτικές αδυναμίες με ακαθάριστα περιφερειακά προϊόντα (περιφερειακά ΑΕγχΠ) κατώτερα του εθνικού μέσου όρου (στοιχεία του 2006). Το ποσοστό ανεργίας στο Steiermark είναι γενικά υψηλότερο του εθνικού μέσου όρου, ιδιαίτερα γύρω από την πόλη του Graz και στα δυτικά και ανατολικά σημεία της επαρχίας, ενώ η ανεργία στο Niederösterreich είναι γενικά στο ίδιο επίπεδο με της Αυστρίας σαν σύνολο. Η μακροχρόνια ανεργία (άνω του ενός έτους) βρίσκεται υπεράνω του εθνικού μέσου όρου σε αμφότερες τις επαρχίες, και αμφότερες εμφανίζουν σημαντικές διαφορές στο εισόδημα ανά τις περιοχές τους, πράγμα που αντικατοπτρίζει την ποικιλομορφία των εδαφών τους από πλευράς γεωγραφίας, χαρακτήρα και οικονομικής διάρθρωσης. Οι λόγοι αυτής της σχετικά δυσμενούς κατάστασης είναι τα πρόσφατα αποτελέσματα των διαρθρωτικών κρίσεων στα τέλη της δεκαετίας του 1980 στο Steiermark που οδήγησαν σε προγράμματα πρόωρης συνταξιοδότησης και ένα χαμηλό ποσοστό απασχόλησης γυναικών, ιδιαίτερα στις αγροτικές περιοχές. Το Niederösterreich εμφανίζει διαρθρωτικές αλλαγές και αντιμετωπίζει την πρόκληση της προσαρμογής των επαγγελματικών προσόντων με τις θέσεις εργασίας. 17. Οι κυριότεροι παράγοντες είναι οι περιφερειακές δημόσιες υπηρεσίες απασχόλησης του Steiermark και του Niederösterreich (regionale Geschäftsstellen des Arbeitsmarktservice/AMS), η Ένωση Μηχανολογίας και Κατεργασίας Μετάλλου του Αυστριακού Οικονομικού Επιμελητηρίου (Fachverband der maschinen- und metallverarbeitenden Industrie der Wirtschaftskammer Österreich), η Ένωση του Κλάδου Εξόρυξης και Παραγωγής Σιδήρου του Αυστριακού Οικονομικού Επιμελητηρίου (Fachverband der Bergwerke und eisenerzeugenden Industrie der Wirtschaftskammer Österreich), η Ένωση Εργαζομένων Μετάλλου- Υφαντουργίας- Τροφίμων (Gewerkschaft Metall-Textil-Nahrung) και η Ένωση Υπαλλήλων Ιδιωτικού Τομέα, Τυπογραφίας, Δημοσιογραφίας και Χάρτου (Gewerkschaft der Privatangestellten, Druck, Journalismus, Papier), αμφότερες υπό την αιγίδα της Ομοσπονδίας Εργατικών Συνδικάτων Αυστρίας (Österreichische Gewerkschaftsbund /ÖGB). Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό και εθνικό επίπεδο 18. Τα αριθμητικά στοιχεία που αναφέρονται στην αίτηση απεικονίζουν τη σημασία της βιομηχανίας του μετάλλου για την κατάσταση της απασχόλησης σε αμφότερες τις επαρχίες. Κατά το 2008 ο κλάδος αντιπροσώπευε το 2,1 % της απασχόλησης στο Steiermark (το υψηλότερο ποσοστό στην Αυστρία σε σύγκριση με το 1 % για το σύνολο της χώρας) και στο Niederösterreich το ποσοστό αυτό ήταν 1,5 % (το τρίτο υψηλότερο ποσοστό στην Αυστρία). 19. Αναφέροντας αριθμητικά της Statistik Austria και αυστριακών ερευνητικών ιδρυμάτων, οι αυστριακές αρχές εξήγησαν ότι η συνολική ανεργία αυξήθηκε απότομα το 2009: +39,9 % στο Steiermark και +31,3 % στο Niederösterreich, σε σύγκριση με ένα χαμηλότερο ποσοστό +29,3 % για το σύνολο της Αυστρίας (2ο τρίμηνα του 2009). Η πτώση στη ζήτηση μετάλλου είχε έντονο αρνητικό αντίκτυπο στις αγορές εργασίας του Steiermark και του Niederösterreich, καθώς οι απώλειες θέσεων εργασίας στις επιχειρήσεις μετάλλου των επαρχιών αυτών ήταν υψηλότερες από οπουδήποτε αλλού στην Αυστρία. Επιπλέον, ο αριθμός των εργαζομένων βάσει βραχυπρόθεσμων συστημάτων εργασίας (Kurzarbeit) αυξήθηκε τον Νοέμβριο του 2009, με το Niederösterreich να έχει τον υψηλότερο αριθμό εργαζομένων σύμφωνα με το σύστημα αυτό μεταξύ όλων των αυστριακών επαρχιών και το Steiermark να έχει τον τρίτο υψηλότερο αντίστοιχο αριθμό. 20. Σχεδόν το 60 % των απολύσεων που αποτελούν τα αντικείμενα της παρούσας αίτησης έλαβε χώρα στο Niederösterreich (704 εργαζόμενοι σε 33 εταιρείες) και πάνω από το 40 % των απολύσεων (476 εργαζόμενοι σε 21 εταιρείες) έλαβε χώρα στο Steiermark. Το Steiermark έχει ήδη γίνει δεκτό για στήριξη ΕΤΠ σε προηγούμενη περίπτωση: EGF/2009/009 AT/Steiermark (κλάδος αυτοκινητοβιομηχανίας) με 744 απολυμένους εργαζόμενους σε περίοδο εννέα μηνών. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 21. Προτείνονται οι ακόλουθοι τύποι μέτρων, ο συνδυασμός των οποίων θα σχηματίσει μια συντονισμένη δέσμη εξατομικευμένων υπηρεσιών με στόχο την επανένταξη των στοχευομένων 356 εργαζομένων στην αγορά εργασίας. Τα μέτρα θα διατεθούν στους εργαζόμενους μέσω του ιδρύματος χάλυβα Voest-Alpine («Voest-Alpine-Stahlstiftung»), ενός ιδρύματος εργαζομένων επιχειρηματικού τύπου που ιδρύθηκε το 1987-88 για την ελάφρυνση των δυσμενών αντικτύπων της αναδιάρθρωσης στον τομέα του χάλυβα. Κατά το 2010 το ίδρυμα είχε ως μέλη του πάνω από 80 εταιρείες, ήτοι εταιρείες που δραστηριοποιούνται στον τομέα του μετάλλου. Περίπου δύο τρίτα των εταιρειών-μελών ανήκουν στον όμιλο Voestalpine, ενώ το άλλο τρίτο αποτελείται από εταιρείες εκτός του ομίλου[7]. Ως αποτέλεσμα της κρίσης, ο αριθμός των εγγεγραμένων στο ίδρυμα, ήτοι άνεργοι εργαζόμενοι ενταγμένοι σε προγράμματα κατάρτισης, εκπαίδευσης και επανένταξης, διπλασιάστηκε (Μάρτιος 2010, σε σύγκριση με το προηγούμενο έτος). Τα 356 στοχευμένα από την παρούσα αίτηση άτομα είναι πρώην εργαζόμενοι εταιρειών που ανήκουν στον όμιλο Voestalpine που εντάχθηκαν στο ίδρυμα εργασίας μεταξύ 1ης Απριλίου 2009 και 31ης Δεκεμβρίου 2009. 22. Τα μέτρα για τους 356 στοχευόμενους εργαζόμενους που είναι εγγεγραμμένοι στο ίδρυμα συμφωνήθηκαν και ελέγχθηκαν από τις δημόσιες υπηρεσίες απασχόλησης («AMS, Arbeitsmarktservice») του Steiermark και του Niederösterreich. Αξιολογήθηκε η σημασία του κάθε μέτρου για την αγορά εργασίας και επιβεβαιώθηκε η συμμόρφωση με τους κανόνες του ιδρύματος («Stiftungsordnung») καθώς και με ισχύοντες νόμους. Η εξέλιξη των επί μέρους εργαζομένων παρακολουθείται ώστε να εξασφαλίζεται ότι εφαρμόζονται τα σχέδια που συμφωνήθηκαν στις αρχικές φάσεις του προγράμματος. Σύμφωνα με την παράγραφο 18 του Arbeitslosenversicherungsgesetz (ALVG) και ανάλογα με το προηγούμενο πρότυπο ωραρίου εργασίας του κάθε ατόμου, οι εργαζόμενοι θα πρέπει να συμμετέχουν με καθεστώς πλήρους απασχόλησης. – Προκαταρκτική διαβούλευση Και οι 356 απολυμένοι εργαζόμενοι αναλαμβάνουν σχετική δέσμευση με την προσχώρησή τους στο ίδρυμα εργασίας. Σ’ αυτό περιλαμβάνεται η εξέλιξη των προοπτικών και στόχων σταδιοδρομίας. – Επαγγελματικός προσανατολισμός: Και οι 356 απολυμένοι εργαζόμενοι επωφελούνται από αυτόν μετά την προσχώρησή τους στο ίδρυμα. Η διάρκεια περιορίζεται σε έξι εβδομάδες με τη δυνατότητα επέκτασής της μέχρι ένα μέγιστο διάστημα 12 εβδομάδων σε συγκεκριμένες περιπτώσεις. Ένα εξατομικευμένο σχέδιο επαγγελματικής διαδρομής και ένα εναλλακτικό σχέδιο συμφωνείται και υπογράφεται από τον εργαζόμενο, τους εκπροσώπους του ιδρύματος χάλυβα και τον περιφερειακό υπεύθυνο AMS. Αυτό αποτελεί τη βάση για τις επακόλουθες δραστηριότητες του εργαζόμενου στο πλαίσιο του ιδρύματος εργασίας. – Εξατομικευμένη επιμόρφωση: Μαθήματα επιμόρφωσης έχουν προγραμματιστεί για 174 εργαζόμενους και καλύπτουν κλασική αναβάθμιση δεξιοτήτων στα προηγούμενα πεδία δραστηριότητας των εργαζομένων (π.χ. επιμόρφωση εργοδηγού, συγκόλληση και άλλα τεχνικά μαθήματα) καθώς και αρχική επαγγελματική κατάρτιση για την προπαρασκευή μιας αλλαγής σταδιοδρομίας προς τομείς όπως ο κοινωνικός, η υγεία και οι υπηρεσίες (προτείνεται για το ήμισυ περίπου των 174 εργαζομένων). Οι χαμηλότερης εξειδίκευσης εργαζόμενοι δύνανται να λάβουν επαγγελματική κατάρτιση ώστε να επιτύχουν επίσημη πιστοποίηση δεξιοτήτων (περίπου το ένα τέταρτο των συμμετεχόντων). Ένα μέρος της επαγγελματικής κατάρτισης δεν θα χρειαστεί να συγχρηματοδοτηθεί από το ΕΤΠ δεδομένου ότι παρέχεται δωρεάν στο πλαίσιο του αυστριακού εκπαιδευτικού συστήματος. Σε περιπτώσεις κατά τις οποίες ένα συμφωνημένο πρόγραμμα επιμόρφωσης διαρκεί περισσότερο από την περίοδο εφαρμογής του ΕΤΠ, η πρόσθετη χρηματοδότηση θα παρέχεται από το ίδρυμα[8]. – Στο πλαίσιο του πίνακα μέτρων παρέχονται επίσης πρακτικές εταιρικές περίοδοι επαγγελματικής άσκησης διάρκειας μέχρι τριών μηνών ανά επιχείρηση και επιχειρηματική κατάρτιση για εκείνους που ενδιαφέρονται να ιδρύσουν τη δική τους επιχείρηση. Όσοι έχουν παρακολουθήσει επιχειρηματική κατάρτιση στο πλαίσιο του ιδρύματος θα έχουν στη συνέχεια τη δυνατότητα να συμμετάσχουν στο πρόγραμμα ίδρυσης επιχειρήσεων της Arbeitsmarktservice που χρηματοδοτείται από πόρους εκτός ΕΤΠ. Πριν από την ένταξη σ’ αυτό το συγκεκριμένο πρόγραμμα της AMS, η συμμετοχή του εργαζόμενου στο ίδρυμα εργασίας τερματίζεται. – Συνεχής διαβούλευση και ενεργός αναζήτηση εργασίας: Το ίδρυμα διαθέτει την απαιτούμενη υποδομή και παρέχει συμβουλές και υποστήριξη στους 356 εργαζόμενους σχετικά με τις προσπάθειές τους για εξεύρεση νέας θέσης εργασίας. Εδώ συμπεριλαμβάνονται δραστηριότητες όπως η συζήτηση με ειδικό, η κατάρτιση ως προς την διαδικασία υποβολής υποψηφιότητας για μια θέση εργασίας, σύσταση ομάδων ομοτίμων για την προαγωγή δυνατοτήτων δικτύωσης. Η ενεργός αναζήτηση εργασίας δύναται να αρχίσει είτε άμεσα μετά τη φάση προσανατολισμού είτε με την ολοκλήρωση της εξατομικευμένης διαδρομής επιμόρφωσης. Η κανονική διάρκεια του εν λόγω μέτρου περιορίζεται στις 14 εβδομάδες, με δυνατότητα ανανέωσης σε 22 σε ειδικές περιπτώσεις (για συμμετέχοντες ηλικίας άνω των 50 ετών ή για άτομα με μειωμένη ικανότητα προς εργασία). Οι εύλογες προσφορές θέσεων εργασίας εκ μέρους της AMS θα πρέπει να γίνονται δεκτές από τους συμμετέχοντες στη διάρκεια της φάσης ενεργού αναζήτησης θέσης εργασίας. – Επίδομα κατάρτισης και αναζήτησης εργασίας[9] Το εν λόγω επίδομα καταβάλλεται και στους 356 εργαζόμενος μόνο κατά τη διάρκεια της συμμετοχής τους στην κατάρτιση και στα μέτρα ενεργού επανένταξης στο πλαίσιο του ιδρύματος εργασίας. Το βασικό ποσόν κυμαίνεται μεταξύ 150 € και 450 € κατ' άτομο και μήνα (14 μήνες/έτος), συμπληρούμενο από 75€/40€ για άτομα των οποίων αποτελεί τη μοναδική πηγή εισοδήματος της οικογένειας με ή χωρίς παιδιά (12 μήνες/έτος). Το επίδομα αυτό, σε συνδυασμό με το επίδομα διαβίωσης, δεν πρέπει να υπερβαίνει το βασικό όριο χορήγησης επιδόματος ανεργίας ενός εργαζομένου. Η καταβολή των επιδομάτων ανεργίας διακόπτεται κατά τη διάρκεια της περιόδου χορήγησης των εν λόγω επιδομάτων κατάρτισης. – Επίδομα διαβίωσης κατά τη διάρκεια των μέτρων κατάρτισης και αναζήτησης εργασίας[10]: Το εν λόγω επίδομα χορηγείται σε 353 απολυμένους εργαζόμενους μόνο για τη διάρκεια της συμμετοχής τους στα μέτρα κατάρτισης και ενεργού επανένταξης το πλαίσιο του ιδρύματος εργασίας. Αυτό επιτρέπει μια σοβαρή συμμετοχή πλήρους απασχόλησης κάθε απολυμένου εργαζόμενου στα μέτρα. Οι αρχές εκτιμούν ότι 60 άτομα θα συμμετάσχουν στα μέτρα κατάρτισης και επανένταξης για 6,1 μήνες, 138 άτομα. για 15 μήνες, 51 άτομα για 30 μήνες και 104 άτομα για 33,2 μήνες. Το κόστος ανά εργαζομένο/μήνα ανέρχεται σε 1031 ευρώ. Το επίδομα αυτό, συνδυαζόμενο με το επίδομα κατάρτισης και αναζήτησης εργασίας, δεν δύναται να υπερβαίνει το βασικό όριο χορήγησης επιδόματος ανεργίας ενός εργαζομένου. Η καταβολή των επιδομάτων ανεργίας διακόπτεται κατά τη διάρκεια χορήγησης τα εν λόγω επιδομάτων διαβίωσης. – Δευτερεύον κόστος στη διάρκεια της κατάρτισης: Αυτό χορηγείται μόνο στους 174 συμμετέχοντες του ιδρύματος, οι οποίοι εντάσσονται σε μέτρα κατάρτισης για την κάλυψη εξόδων ταξιδιού και του κόστους εκπαιδευτικού υλικού. 23. Οι δαπάνες για τη χρήση του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν προπαρασκευαστικές δραστηριότητες, δραστηριότητες ενημέρωσης και δημοσιότητας, καθώς και δραστηριότητες διαχείρισης και ελέγχου, του ιδρύματος χάλυβα Voest-Alpine. Όλοι οι εταίροι που συμμετέχουν στα μέτρα, αναλαμβάνουν τη δέσμευση να γνωστοποιούν την υποστήριξη ΕΤΠ. Το διαχειριστικό κόστος του ιδρύματος θα υπολογίζεται αναλογικά ως προς τα όντως εποπτευόμενα άτομα και δεν θα υπερβαίνει τα 954 ευρώ κατ’ άτομο. 24. Οι εξατομικευμένες υπηρεσίες που προσφέρουν οι αυστριακές αρχές αποτελούν ενεργητικά μέτρα για την αγορά εργασίας, στο πλαίσιο των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι αυστριακές αρχές εκτιμούν το συνολικό κόστος αυτών των υπηρεσιών σε 12 266 158 ευρώ και τις δαπάνες για τη χρήση του ΕΤΠ σε 479 855 ευρώ (3,80 % του συνολικού ποσού). Η συνολική συνεισφορά που ζητείται από το ΕΤΠ είναι 8 284 908 ευρώ (65 % του συνολικού κόστους). Ενέργειες || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 παράγραφος 1 του κανονισμού (EΚ) αριθ. 1927/2006) Προκαταρκτική διαβούλευση ('Erstberatung') || 356 || 49 || 17 444 Επαγγελματικός προσανατολισμός ('Berufsorientierung') || 356 || 1 022 || 363 832 Εξατομικευμένη κατάρτιση, συμπεριλαμβανομένων περιόδων άσκησης και επιχειρηματικής κατάρτισης ('Individuelle Qualifizierung') || 174 || 3 052 || 531 048 Συνεχής διαβούλευση και ενεργός αναζήτηση εργασίας ('laufende Beratung und aktive Jobsuche') || 356 || 1 056 || 375 936 Επίδομα κατάρτισης και αναζήτησης εργασίας ('Zuschussleistung/Stipendium bei aktiver Beratung, Jobsuche oder Ausbildung') || 356 || 9 307 || 3 313 292 Επίδομα διαβίωσης κατά την κατάρτιση και την αναζήτηση εργασίας - 6,1 μήνες ('Schulungsarbeitslosengeld') || 60 || 6 308 || 378 480 Επίδομα διαβίωσης κατά την κατάρτιση και την αναζήτηση εργασίας - 15 μήνες ('Schulungsarbeitslosengeld') || 138 || 15 456 || 2 132 928 Επίδομα διαβίωσης κατά την κατάρτιση και την αναζήτηση εργασίας - 30 μήνες ('Schulungsarbeitslosengeld') || 51 || 30 886 || 1 575 186 Επίδομα διαβίωσης κατά την κατάρτιση και την αναζήτηση εργασίας – 33,2 μήνες ('Schulungsarbeitslosengeld') || 104 || 34 240 || 3 560 960 Δευτερεύον κόστος κατά την κατάρτιση ('Ausbildungsnebenkosten') || 174 || 98 || 17 052 Υποσύνολο για εξατομικευμένες υπηρεσίες || || 12 266 158 Δαπάνες για τη χρήση του ΕΤΠ (τρίτο εδάφιο του άρθρου 3 του κανονισμού (ΕΚ) αριθ. 1927/2006) Προπαρασκευαστικές δραστηριότητες || || 57 500 Διαχείριση του ιδρύματος χάλυβα Voest-Alpine (ίδρυμα ανακατάταξης) || || 339 355 Ενημέρωση και δημοσιότητα || || 18 000 Δραστηριότητες ελέγχου || || 65 000 Υποσύνολο δαπανών για την εφαρμογή του ΕΤΠ || || 479 855 Σύνολο εκτιμώμενου κόστους || || 12 746 013 Συνεισφορά ΕΤΠ (65 % των συνολικών δαπανών) || || 8 284 908 25. Η Αυστρία επιβεβαίωσε ότι τα μέτρα που περιγράφονται παραπάνω είναι συμπληρωματικά ενεργειών χρηματοδοτούμενων από τα διαρθρωτικά ταμεία και ότι αποκλείεται η διπλή χρηματοδότηση. Το αυστριακό επιχειρησιακό πρόγραμμα ΕΚΤ βάσει του στόχου 2 εστιάζεται στους μακροχρόνια ανέργους, ενώ το ΕΤΠ αποσκοπεί στην παροχή βοήθειας στους εργαζόμενους αμέσως μετά την απόλυσή τους. Επομένως δεν υφίσταται αλληλοκάλυψη μεταξύ των δύο ταμείων. Ημερομηνία(-ες) κατά την οποία/τις οποίες ξεκίνησαν ή έχει προγραμματιστεί να ξεκινήσουν οι εξατομικευμένες υπηρεσίες για τους θιγόμενους εργαζομένους 26. Η Αυστρία ξεκίνησε τις εξατομικευμένες υπηρεσίες προς τους θιγόμενους εργαζόμενους που περιλαμβάνονται στο συντονισμένο πακέτο που προτάθηκε για συγχρηματοδότηση στο ΕΤΠ την 1η Απριλίου 2009, ημερομηνία κατά την οποία οι πρώτοι εργαζόμενοι εντάχθηκαν στο ίδρυμα εργασίας. Η ημερομηνία αυτή, επομένως, αντιπροσωπεύει την αρχή της περιόδου επιλεξιμότητας για οποιαδήποτε βοήθεια ενδέχεται να χορηγηθεί από το EΤΠ. Διαδικασίες για τη διαβούλευση με τους κοινωνικούς εταίρους 27. Οι αυστριακές αρχές εξήγησαν ότι ο διάλογος με τους κοινωνικούς εταίρους σχετικά με τον τρόπο ελάφρυνσης των επιπτώσεων της απώλειας θέσεων εργασίας για τους θιγόμενους εργαζόμενους άρχισε όταν οι εταιρείες γνωστοποίησαν τις προγραμματισμένες απολύσεις προς τις αυστριακές αρχές, σύμφωνα με το αυστριακό «Frühwarnsystem»/σύστημα έγκαιρης προειδοποίησης (§ 45α του νόμου Arbeitsmarkt-förderungsgesetz/AMFG). 28. Όσον αφορά το ρόλο του ιδρύματος χάλυβα Voest-Alpine, η συμφωνία των κοινωνικών εταίρων καταρχήν επιτεύχθηκε στα τέλη της δεκαετίας του 1980, όταν ιδρύθηκε το ίδρυμα εργασίας. Οι ακόλουθοι κοινωνικοί εταίροι συμφώνησαν για τη συγκεκριμένη χρήση του ΕΤΠ, μέχρι τον Αύγουστο του 2009: Ένωση Μηχανολογίας και Κατεργασίας Μετάλλου του Αυστριακού Οικονομικού Επιμελητηρίου (Fachverband der maschinen- und metallverarbeitenden Industrie der Wirtschaftskammer Österreich), Ένωση του Κλάδου Εξόρυξης και Παραγωγής Σιδήρου του Αυστριακού Οικονομικού Επιμελητηρίου (Fachverband der Bergwerke und eisenerzeugenden Industrie der Wirtschaftskammer Österreich), Ένωση Εργαζομένων Μετάλλου- Υφαντουργίας- Τροφίμων (Gewerkschaft Metall-Textil-Nahrung) και η Ένωση Υπαλλήλων Ιδιωτικού Τομέα, Τυπογραφίας, Δημοσιογραφίας και Χάρτου (Gewerkschaft der Privatangestellten, Druck, Journalismus, Papier), αμφότερες υπό την αιγίδα της Ομοσπονδίας Εργατικών Συνδικάτων Αυστρίας (Österreichische Gewerkschaftsbund /ÖGB). 29. Η Αυστρία εξήγησε περαιτέρω ότι η αυστριακή συνεργασία κοινωνικών εταιρικών σχέσεων είναι εθελοντική ρύθμιση κατά κύριο λόγο με ανεπίσημο χαρακτήρα που δεν ρυθμίζεται από τη νομοθεσία[11]. Μόνο όταν οι εταιρείες αποφασίζουν να συμμετάσχουν σε συγκεκριμένα μέτρα πολιτικής για την εργασία υπόκεινται στους ισχύοντες κανόνες της δημόσιας υπηρεσίας απασχόλησης (AMS). Οι απολύσεις που αφορά η παρούσα αίτηση βασίζονται σε συμφωνίες συμβουλίων εργοδότη/εργαζομένων («Betriebsvereinbarungen»), μάλλον παρά σε συλλογικές συμφωνίες που έχουν αποτελέσει αντικείμενο διαπραγμάτευσης για το σύνολο του κλάδου της μεταλλουργίας. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 30. Όσον αφορά την τήρηση των κριτηρίων που προβλέπονται στο άρθρο 6 του κανονισμού (ΕΚ) αριθ. 1927/2006, οι αυστριακές αρχές στην αίτησή τους και στις συμπληρωματικές πληροφορίες: · επιβεβαίωσαν ότι η χρηματοδοτική συνεισφορά του ΕΤΠ δεν αντικαθιστά τα μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων, · απέδειξαν ότι οι ενέργειες παρέχουν στήριξη σε μεμονωμένους εργαζόμενους και δεν πρόκειται να χρησιμοποιηθούν για την αναδιάρθρωση εταιρειών ή τομέων, · επιβεβαίωσαν ότι οι επιλέξιμες ενέργειες που αναφέρονται ανωτέρω δεν τυγχάνουν βοήθειας από άλλα χρηματοδοτικά μέσα της ΕΕ. Συστήματα διαχείρισης και ελέγχου 31. Η Αυστρία γνωστοποίησε στην Επιτροπή ότι το ίδρυμα χάλυβα Voest-Alpine θα παράσχει το 35 % της εθνικής συγχρηματοδότησης. Το ίδιο το ίδρυμα εργασίας χρηματοδοτείται μέσω συνεισφορών αλληλεγγύης που καταβάλλονται από τους εργοδότες και τους εργαζόμενους επιχειρήσεων που είναι μέλη του. Οι εν λόγω συνεισφορές κυμαίνονται και αναθεωρούνται σε τακτική βάση από τους κοινωνικούς εταίρους. 32. Η Αυστρία διαβεβαίωσε ότι η οικονομική συνεισφορά θα αποτελέσει το αντικείμενο διαχείρισης από τον ίδιο φορέα που διαχειρίζεται το ΕΚΤ: η μονάδα VI/INT/9 του ομοσπονδιακού υπουργείου εργασίας, κοινωνικών υποθέσεων και προστασίας του καταναλωτή (BMASK Bundesministerium für Arbeit, Soziales und Konsumentenschutz) θα ενεργεί ως αρχή διαχείρισης και υπηρεσία πληρωμών. Η αρχή οικονομικού ελέγχου για το ΕΤΠ είναι διαφορετική από εκείνη για το ΕΚΤ: η μονάδα VI/S/5α του BMASK θα εξασφαλίσει τη λειτουργία αυτή για το ΕΤΠ. Το συντονισμένο πακέτο εξατομικευμένων μέτρων εφαρμόζεται από το ίδρυμα χάλυβα Voest-Alpine, υπό την εποπτεία της δημόσιας υπηρεσίας απασχόλησης (AMS). Περαιτέρω, το BMASK υποστηρίζεται από πάροχο τεχνικής συνδρομής, ο οποίος θα ενεργεί επίσης ως πρώτο επίπεδο ελέγχου. Όλες οι σημαντικές ρυθμίσεις και υποχρεώσεις αναφέρονται σε γραπτή συμφωνία. Χρηματοδότηση 33. Με βάση την αίτηση της Αυστρίας, η προτεινόμενη συνεισφορά από το ΕΤΠ στη συντονισμένη δέσμη εξατομικευμένων υπηρεσιών ανέρχεται σε 8 284 908 και αντιστοιχεί στο 65 % του συνολικού κόστους. Η βοήθεια που προτείνει η Επιτροπή βάσει του Ταμείου στηρίζεται στις πληροφορίες που χορήγησε η Αυστρία. 34. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 35. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25% του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006. 36. Με την υποβολή της παρούσας πρότασης παρέμβασης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 37. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2011 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή πιστώσεων πληρωμών 38. Ένα ποσό 16 808 313 ευρώ παραμένει διαθέσιμο στη γραμμή προϋπολογισμού 04.0501 του ΕΤΠ, μετά από έγκριση από τα δύο σκέλη της αρμόδιας για τον προϋπολογισμό αρχής, δύο αποφάσεων που αφορούν συνολικά ποσό 777 390 ευρώ και λαμβάνοντας υπόψη τις τρεις περιπτώσεις που συζητούνται τώρα από την αρμόδια για τον προϋπολογισμό αρχή για συνολικό ποσό 30 023 247 ευρώ. Αυτό το διαθέσιμο ποσό θα χρησιμοποιηθεί για την κάλυψη του ποσού των 8 284 908 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2010 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2010/007 AT/Steiermark και Niederösterreich από την Αυστρία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[12], και ιδίως το σημείο 28 της συμφωνίας αυτής, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[13], και ιδίως το άρθρο 12, παράγραφος 3, Έχοντας υπόψη την πρόταση της Επιτροπής[14], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου και για να τους ενισχύσει κατά την επανένταξή τους στην αγορά εργασίας. (2) Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 για να συμπεριλάβει τη στήριξη σε εργαζομένους που απολύθηκαν εξαιτίας ακριβώς της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ποσό των 500 εκατομμυρίων ευρώ ετησίως. (4) Στις 9 Μαρτίου 2010 η Αυστρία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 54 επιχειρήσεις που λειτουργούν στον κλάδο 24 της NACE Αναθ. 2 («Παραγωγή βασικών μετάλλων»), στις συνορεύουσες περιφέρειες NUTS II Steiermark (Στυρία, AT22) και Niederösterreich (Κάτω Αυστρία, AT12) στην Αυστρία, την οποία συμπλήρωσε με πρόσθετες πληροφορίες έως τις 27 Ιανουαρίου 2011. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 8 284 908 ευρώ. (5) Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Αυστρία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 8 284 908 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες/Στρασβούργο, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το άρθρο 3 παράγραφος 3 του κανονισμού (ΕΚ) αριθ. 1927/2006. [5] Ο αντίκτυπος της οικονομικής κρίσης στους βασικούς κλάδους της ΕΕ - Η περίπτωση των κλάδων μεταποίησης και κατασκευών. http://ec.europa.eu/enterprise/newsroom/cf/_getdocument.cfm?doc_id=4040 (4/2009) και http://ec.europa.eu/enterprise/newsroom/cf/_getdocument.cfm?doc_id=5509 (10/2009). [6] Τα αυστριακά ιδρύματα εργαζομένων είναι ένα ενεργό μέσο πολιτικής της αγοράς εργασίας στην Αυστρία για τη βελτίωση της θέσης των αναζητούντων απασχόληση στην αγορά εργασίας. Βασίζονται στον νόμο Arbeitslosenversicherungsgesetz (§ 18) και στις οδηγίες εφαρμογής που εκδίδονται από την υπηρεσία αγοράς εργασίας (AMS). Η τελευταία οδηγία AMS e: http://www.ams.at/_docs/001_ast_RILI.pdf. [7] http://www.voestalpine.com/group/static/sites/default/downloads/en/share/share/Annual_Report_2009-10.pdf [8] Σύμφωνα με την § 18 τουArbeitslosenversicherungsgesetz (ALVG), η συμμετοχή ενός εργαζομένου στο ίδρυμα περιορίζεται σε 156 εβδομάδες (τρία έτη) με δυνατότητα παράτασής της σε 209 εβδομάδες (4 έτη) σε ειδικές περιπτώσεις (άτομα ηλικίας άνω των 50 ετών ή άτομα που συμμετέχουν σε μεγαλύτερης διάρκειας προγράμματα εξειδίκευσης). [9] Με βάση την § 18 of Arbeitslosenversicherungsgesetz (ALVG). [10] Με βάση την § 18 of Arbeitslosenversicherungsgesetz (ALVG). [11] Ιστοχώρος ÖGB: http://www.sozialpartner.at/sozialpartner/Sozialpartnerschaft_mission_en.pdf [12] ΕΕ C 139 της 14.6.2006, σ. 1. [13] ΕΕ L 406 της 30.12.2006, σ. 1. [14] ΕΕ C […] της […], σ. […].